kardosdrur/scandi-wiki huggingface dataset:
Sven Nykvist

Sven Nykvist (født 3. december 1922, død 20. september 2006) var en svensk filmfotograf. Han var især kendt for sit nære samarbejde med Ingmar Bergman i mange af dennes mest kendte film som Gøglernes aften, Hvisken og råb og Fanny og Alexander.

Sven Nykvist startede som nittenårig i den svenske filmindustri. I 1940'erne arbejdede han på mindre svenske film, og hans første opgave som filmfotograf kom i 1943. Der skulle dog gå ti år, inden han første gang kommer til at fotografere en film med Ingmar Bergman som instruktør, nemlig Gøglernes aften fra 1953. Fra og med Jomfrukilden fra 1960 blev det til et langvarigt og tæt samarbejde mellem to filmpersonligheder, der gav genlyd over det meste af verden.

Nykvist var især en mester til lyssætningen, der gav mange af de sort-hvide film et specielt udtryk. Men også farvebillederne havde deres specielle bløde farver, der gav filmene et naturalistisk præg. 

Det var ikke blot Bergman, der fik glæde af Nykvists fotografering. Også andre store instruktører som Andrei Tarkovsky, Bob Fosse, Woody Allen, Volker Schlöndorff, Louis Malle, Roman Polanski, Paul Mazursky og Lasse Hallström brugte Nykvist i en eller flere film, lige som han også fotograferede et par film med Bergman-skuespillerne Liv Ullmann, Erland Josephson og Max von Sydow som instruktører. Flere af disse instruktører er kunstnerisk velansete film, der ikke nødvendigvis samtidig er succesrige hos publikum, men Nykvist havde ikke fine fornemmelser og filmede også en række mainstream-film.

Sven Nykvist forsøgte sig også som filminstruktør selv i enkelte tilfælde, men det var og blev med fotograferingen, han satte sit tydelige fingeraftryk i filmhistorien. For dette arbejde modtog han også adskillige priser, herunder to Oscars.

Hans karriere blev afsluttet, da han fik afasi i 1998.

Filmografi 
Sven Nykvist var filmfotograf på blandt andet følgende film:
 I det mørkeste Småland (1943)
 Tretten stole (1945)
 Gøglernes aften (1953)
 Barabbas (1953)
 Karin Månsdotter (1954)
 Salka Valka (1954)
 Skandalen i Lilleby (1956)
 Laila (1958)
 Jomfrukilden (1960)
 Som i et spejl (1961)
 Stilheden (1963)
 Elskende par (1964)
 Persona (1966)
 Ulvetimen (1968)
 Passion (1969)
 Berøringen (1971)
 Hvisken og råb (1972)
 Slangens æg (1977)
 Høstsonaten (1978)
 Willie & Phil (1980)
 Postbudet ringer altid to gange (1981)
 Fanny og Alexander (1982)
 Star 80 (1983)
 Swanns kærlighed (1984)
 Offeret (1986)
 Tilværelsens ulidelige lethed (1988)
 Ved vejen (1988)
 Chaplin (1992)
 Oksen (1992 – også instruktion)
 Søvnløs i Seattle (1993)
 Kristin Lavransdatter (1995)

Priser og hædersbevisninger 
Blandt Sven Nykvists mange priser og hædersbevisninger kan nævnes:
 1974: Oscar for bedste fotografering i Hvisken og råb
 1984: Oscar for bedste fotografering i Fanny og Alexander
 1986: Bedste kunstneriske bidrag ved Cannes Filmfestival for Offeret
 1996: Pris for karrieren i "American Society of Cinematographers"
 1998: Pris for bedste duo nogensinde: Instruktør – filmfotograf (sammen med Ingmar Bergman) ved "Camerimage"

Referencer

Eksterne henvisninger 
 

Filmfotografer fra Sverige
Oscar for bedste fotografering
Herregårde i Ringkøbing Amt

Herregårde i Ringkøbing Amt

I købstæderne 
 Lundenæs i Skjern
 Holstebro bispegård
 Herningsholm, Herning
 Ørnhoved, Herning

Bølling Herred 
 Brejninggård, Brejning Sogn
 Holmgård, Sønder Lem Sogn
 Dejbjerglund, 
 Rækkergård, Hanning Sogn
 Slumstrup, Sædding Sogn

Ginding Herred 
 Estvadgård, Estvad Sogn
 Vinderup Hovgård, Sahl Sogn
 Landting, Ejsing Sogn
 Ejsingholm, Ejsing Sogn
 Rydhave, Ryde Sogn
 Stubberkloster, Sevel Sogn

Hammerum Herred 
 Tvis Kloster, Tvis Sogn
 Lergrav, Aulum Sogn 
 Romvig, Ørre Sogn
 Sindinggård, Sinding Sogn
 Skåphus, Ilskov Sogn
 Højris, Ikast Sogn
 Nørre Karstoft, Skarrild Sogn
 Tanderup, Snejbjerg Sogn
 Herningsholm, Herning Sogn
 Ørregård, Ørre Sogn

Hind Herred 
 Rindumgård, Rindum Sogn
 Rindum Nygård, Rindum Sogn
 Rybjerg, Velling Sogn
 Vennergård, Velling Sogn
 Voldbjerg, Hee Sogn
 Timgård, Tim Sogn
 Søndervang, Stadil Sogn
 Åbjerg, Vedersø Sogn

Hjerm Herred 
 Borbjerg Holmgård, Borbjerg Sogn
 Handborg Hovgård, Handbjerg Sogn
 Volstrup, Hjerm Sogn
 Sofienlund, Hjerm Sogn
 Quistrup, Gimsing Sogn
 Gimsinghoved, Gimsing Sogn
 Ausumgård, Vejrum Sogn
 Kvistgård, Vejrum Sogn
 Lindtorp, Asp Sogn

Nørre Horne Herred 
 Skrumsager, Sønder Bork Sogn
 Nørkærgård, Nørre Bork Sogn
 Viumgård, Sønder Vium Sogn
 Lønborggård, Lønborg Sogn

Skodborg Herred 
 Kabbel, Nørlem Sogn
 Kongensgård, Nørre Nissum Sogn
 Store Kamstrup, Nørre Nissum Sogn
 Vadskærgård, Tørring Sogn
 Sodborg, Rom Sogn
 Ørs, Rom Sogn
 Rysensten, Bøvling Sogn
 Bækmark, Flynder Sogn
 Nørre Holmgård, Møborg Sogn
 Ulsund, Nees Sogn
 Gudum Kloster, Gudum Sogn
 Krogsgård, Gudum Sogn
 Strandbjerggård, Humlum Sogn
 Vejbjerggård, Humlum Sogn
 Brejnholt, Humlum Sogn

Ulfborg Herred 
 Udstrup, Sønder Nissum Sogn
 Pallisbjerg, Staby Sogn
 Nørre Vosborg, Ulfborg Sogn
 Sønder Vosborg, Ulfborg Sogn
 Stenumgård, Ulfborg Sogn
 Øgelstrup, Ulfborg Sogn
 Krogsdal, Nørre Felding Sogn
 Møltrup, Timring Sogn

Vandfuld Herred 
 Engbjerggård, Engbjerg Sogn
 Rammegård, Ramme Sogn
 Herpinggård Trans Sogn

Eksterne kilder/henvisninger 
 Godsskifteprotokoller Nørrejylland 
 J.P. Trap: Danmark 4. og 5. udg.

Ringkøbing Amt
Thors Tårn (skulptur)

Thors Tårn er en skulptur af Bjørn Nørgaard fra 1986. Skulpturen (eller tårnet i daglig tale) er 26,5 m høj og Nordens højeste skulptur. Tårnet har en diameter på ca. 6,5 m og står på et pælepiloteret pladefundament med en diameter på 8,5 m. Det står i rundkørslen umiddelbart syd for busterminalen ved Høje Taastrup Station.

Tårnet er fremstillet af mange forskellige materialer, deriblandt 20.000 glaserede teglsten. Der er også granitfigurer i legemsstørrelse, udsmykning i grå og hvid beton, forskellige metaller og farvet glas. Indersiden er udsmykket i frescoteknik kombineret med polycromteknik. Desuden er der et tyndt blåt neonrør snoet omkring den metalbeklædte midtersøjle. Det er tændt om natten, hvor også kuglen på toppen er belyst indefra.

Skulpturen er skabt med inspiration fra den nordiske mytologi. Tårnet markerer områdets historie og stednavnet Taastrups betydning, som antyder, at der engang har ligget et kultsted her med relation til guden Thor (Taastrup = Thors Mark). De forskellige elementer i tårnet repræsenterer forskellige tiders byggeskik, mens hovedfigurerne er frugtbarhedssymboler. Tårnet "bæres" af seks granitfigurer: tre karyatider og tre atlanter. På toppen sidder tre dyrefigurer, en abe, en hund/ulv og en fugl. 

Indvendig er overfladerne dekoreret med malede figurer med et varierende antal ekstra kropsdele.

Skulpturen har gennemgået en større renovering i 2000, hvorunder de oprindelige, men frostsprængte glaserede teglsten blev erstattet med mere bestandige.

Kuplen på toppen brændte d. 24. april 2012 formentlig pga. en elektrisk fejl (IMG_0192.MOV – YouTube).

Skulpturer i Danmark
Høje-Taastrup
H-jern

Et H-jern eller et I-jern er en jern- eller stålprofil, der består af et fladt stykke, hvor der på begge langsider er et tilsvarende bredt stykke påstøbt i 90 graders vinkel, således at elementet fra enden ligner et H eller I alt efter om det står eller ligger.

Konstruktionen giver en meget stor styrke og stivhed i forhold til materialeforbruget, da de to metalretninger gensidigt modvirker bøjning af de tværgående dele.

H-jern bruges både i byggeri af huse og transportenheder til lands, til vands og i luften.

Se også 
 U-profil

Byggematerialer
Statik
Bomnedhal

Bomnedhalet eller kicking strappen er i skibsterminologi et en form for trim, der kontrollerer hvor stramt agterliget af sejlet skal være og dermed sejlets tvist. 

Det bruges ved rumskødssejlads. I nogle bådtyper, f.eks. Finnjollen, strammes bomnedhalet også på kryds i let luft.

Det består af en line med udveksling og/eller vægtstang, der går fra masten mellem bommen og dækket til bommen. Normalt er det slækt på kryds.

Bomnedhalets funktion er, at det bøjer masten bagover, så sejlet strækkes.

På nogle små sejlbåde er der intet bomnedhal. Derfor overtager skødet hvervet ved både at kontrollere bommens vandrette og lodrette vinkel. Når bommen er nær midten af båden, er skødet næsten lodret og kan dermed påvirke bommen med en nedadrettet kraft. Når skødet slækkes, bliver skødet vandret og udøver mindre nedadrettet kraft. 

Skibsterminologi

he:מפרשית#בומצ'ק
Heddal stavkirke

Heddal stavkirke er beliggende i Heddal, ca. 10 km vest for Notodden i Telemarken, Norge.

Kirken er den største stavkirke i Norge, og menes bygget i første halvdel af 1200-tallet og er konstrueret som en trearmet korskirke.

Altertavlen er fra 1667 og kirkens vægmalerier er fra samme periode.

Kirken er velbesøgt af turister, og anvendes stadig til gudstjenester og andre kirkelige handlinger.

Se også 
 Stavkirker i Norge

Eksterne henvisninger 

 Heddal stavkirke, hjemmeside 
 

Stavkirker i Norge
Telemark
Django

Django kan henvise til

 Kælenavn for guitaristen Django Reinhardt
 Django (film), en fransk film om Django Reinhardt
 Django, Vestens hævner, en spaghettiwestern fra 1966
 Django (fiktiv person), filmkarakteren i film Django fra 1966 og i 31 efterfølgende film i serien
 Django Unchained, en film
 Django Django, et britisk band
Fortabelse

Fortabelse (græsk: apôleia) er en religiøs forestilling om tilstanden udenfor Guds frelse. Den græske grundbetydning af apôleia er ødelæggelse eller tilintetgørelse. Forestillingen om Helvede knytter sig til læren om fortabelse.

Fortabelse i kristen forståelse 
I kristendommen findes tre teologiske hovedsynspunkter om fortabelse: 
 Den dobbelte udgang
 Apokatastasis
 Annihilations-teorien

 Den dobbelte udgang er forestillingen om, at Guds dom over mennesket kan have to udgange: en himmelsk frelse og en fortabelse til helvede. Ifølge denne forståelse vil menneskeheden på dommedag blive adskilt i to grupper. De rettroende med en evig frelse i vente, og alle andre med en evig fortabelse i vente. Tilhængere af denne klassiske forståelse af fortabelse er blandt andre teologer som Augustin og Martin Luther. 

 Apokatastasis betyder genoprettelse og er læren om alle menneskers tilbagevenden til en evig frelse hos Gud. Kirkefaderen Origenes af Alexandria (ca.185-245) var en af de første til at fremføre dette synspunkt, der senere blev fordømt som kætteri. I moderne tid har synspunktet vundet stor udbredelse og findes blandt andre hos teologen Friedrich Schleiermacher (1768-1843).

 Annihilations-terorien hvor annihilation betyder tilintetgørelse eller annulering findes i to varianter. Den ene lægger sig i forlængelse af læren om den dobbelte udgang, men forstår fortabelse som en evig udslettelse frem for en evig pine, og bliver på den måde en mildere lære om dobbelt udgang. Den anden annihilationsforståelse afviser læren om den dobbelt udgang. Det er det onde, som findes i mennesker, der vil gå fortabt. Dommen går ikke imellem to menneskegrupper, men tværs igennem det enkelte menneske. Annihilations-teorien har været mest fremtrædende i den ortodokse kirke.

Se også 

 Dom – Forsoning – Frelse – Salighed
 Satan

Religion
Teologi
Bibelske temaer
Mytologi
Profeti
Venus Award

Venus Award er en tysk filmpris indenfor pornofilm. Prisen uddeles på den årlige Venus-messe i Berlin.

Prisen ændrede i 2006 navn til MEDEN e-LINE Award.

Filmpriser
Pornografi
Hædersbevisninger fra Tyskland
Randmoræne

Randmoræne (dødislandskab), også kaldet en endemoræne, er en voldformet moræne opstået foran en gletsjer.

Se også
Tundra

Ekstern henvisning
Danske Landskaber Basis, Landmoræner 

Glacialmorfologi
Landskabsformer

ca:Morrena terminal
en:Terminal moraine
eo:Finmoreno
et:Otsamoreen
it:Morena terminale
pl:Morena czołowa
pt:Morena terminal
Persontog

Persontog, også kaldet passagertog, er tog beregnet til persontransport. Togets indretning kan variere afhængigt af hvilken slags rejse det er beregnet til. På korte strækninger er det almindeligt med et stort antal sidde- og ståpladser, mens der til længere ture kan være spisevogne og sovevogne i toget.

Jernbanemateriel
Dødislandskab

Dødislandskab er et område med is, der ikke smeltes, når resten af isen smelter tilbage. Det tilbageblevne isoleres af skidt, der gør, at det ikke smelter. Meget beskidt isoverflade ses fx når sne kan blive ligget inde i byerne i lang tid med plusgrader, fordi det er isoleret af sediment.  Når den nedenunderliggende is begynder at smelte, dannes issøer og stensamlinger. Lavpunkter og højdepunkter dannes.

Se også
Dødishul (hovedartikel)
Tundra
Randmoræne

Glacialmorfologi
Landskabsformer
Richard Hammond

Richard Mark Hammond (født 19. december 1969) er en engelsk tv-vært, som er kendt fra bilmagasinet Top Gear, der bliver vist på BBC Entertainment.

Hammond blev alvorligt skadet efter en ulykke med en Vampire-jetbil under optagelser til Top Gear 20. september 2006. Han vendte tilbage til programmet 28. januar 2007.

I 2007 udgav Richard Hammond selvbiografien "On The Edge: My Story".

Biografi 
Hammond blev født i 1969 i Shirley i England. I midten af firserne flyttede familien til North Yorkshire-byen Ripon. Her gik han på Ripon Grammar School, og senere, 1987 til 1989, Harrogate College of Art and Technology.

Top Gear 
Richard Hammond blev vært på Top Gear i 2002, da programmet fik dets nuværende format. Han bliver af fans og medværterne (Jeremy Clarkson og James May) ofte kaldt "Hamster". Clarkson kalder ham også "White teeth" eller "Teeth", da han påstår, at Hammond bruger tandblegeprodukter.

Efter Vampire-ulykken vendte Hammond tilbage til Top Gear i første episode af 9. sæson. Han blev modtaget som en helt, og der blev i programmet vist billeder af ulykken, mens Hammond fortalte om det. Han bad derefter om, at ulykken aldrig mere ville blive nævnt i programmet. Desuden sagde han: "Den eneste forskel på mig nu og før ulykken er, at jeg nu kan lide selleri, og det kunne jeg ikke før."

Brainiac 
I 2003 blev Hammond den første vært på Brainiac. I anden sæson blev Charlotte Hudson ansat som medvært. Efter fjerde sæson stoppede han som vært, da han havde skrevet en kontrakt, der bandt ham til BBC.

Andet arbejde i radio og tv 
Tidligt i sin karriere arbejdede Hammond på flere forskellige radiostationer, inden han blev vært på livstilsprogrammer og bilprogrammer på Men & Motors.

Han var konferencier ved Crufts hundeshow i 2005, British Parking Awards i 2004 og 2005. Han har desuden været med i det engelske quizprogram School's Out – et program hvor tre kendte deltagere skal svare på spørgsmål de lærte i skolen (i stil med Er du klogere end en 10-årig).

Fra 3. januar 2006 til 10. februar samme år blev Richards Hammond's 5 O'Clock Show sendt på ITV. Det var er underholdnings-talkshow, der tog både populære og usædvanlige emner op.

Den 23. december 2007 viste BBC Hammonds interview med stuntlegenden Evel Knievel. Dette var Knievels sidste interview inden sin død i november 2007.

Privatliv 
Hammond har været gift med Amanda "Mindy" Etheridge (en klummeskribent på Daily Express) siden maj 2002, og de har to døtre.

I oktober 2013 forlød det, at han havde brugt £2 millioner på at købe Bollitree Castle der ligger i udkanten af Weston under Penyard, Ross-on-Wye. Der forlyder at han også har købt et lille byhus i Wantage, Oxfordshire. Derudover har parret en lejlighed i London.

Referencer

Eksterne henvisninger 

 
 

Tv-værter fra Storbritannien
Journalister fra Storbritannien
Tunneldal

Tunneldale opstår, når floder af smeltevand eroderer landskabet under en gletsjer eller under Istidens islag i Danmark. Under denne proces er smeltevandet under voldsomt tryk fra isen, og der dannes dale i landskabet under islagene, der varierer i henhold til isens tryk samt vandafstrømningens omfang og hastighed. Det har været påstået, at tunneldalene ikke kan være dannet på den måde, fordi isen ville bryde sammen over en tunnel med op til 1 km tværsnit. Den sandsynlige forklaring skal dog søges i de mangeårige skift mellem vinter- og sommertilstanden under isen. Om vinteren opstår der kun ganske lidt smeltevand, og så lukker isens tryk ganske rigtigt dalen. Når forårets og sommerens afsmeltning skal løbe bort under isdække, må vandet derfor bore sig en ny tunnel. Herved dannes den brede dalbund.

I Danmark er store dele af det jyske landskab opstået i et samspil med isen, hvorunder de mange gletsjerfloder har udformet tunneldale, der fortsat er synlige i landskabet. Mange steder er der aflejret sten og grus i tunneldalene, og sådanne aflejringer kan i visse tilfælde ses som små bakker i landskabet.

Galleri

Eksterne henvisninger 
 Oversigt over danske landskabsformer
 De seneste 150.000 år i Danmark, Geoviden 2, 2005

Noter 

Glacialmorfologi
Erosion
Landskabsformer
Carsten Kissmeyer

Carsten Kissmeyer (født 22. maj 1953) er en dansk politiker, som fra 2002 var borgmester i Ikast Kommune og 2007-2017 i Ikast-Brande Kommune, samt fra 2017 er 2. næstformand i Region Midtjylland, og fra oktober 2018 til 1. november 2022 folketingsmedlem, valgt for Venstre.

Baggrund 
Carsten Kissmeyer er uddannet cand.oecon. fra Århus Universitet i 1979. Fra 1980 til 1992 arbejdede han som IT-underviser på Ikast Handelsskole. Fra 1994 og frem til 2004 var han direktør for handelsskolen, hvorefter han blev vicedirektør for Uddannelsescenter Herning.  

Carsten Kissmeyer er gift med sekretariatsleder Lene Ravn. Parret har en søn. Derudover har Carsten Kissmeyer to børn fra et tidligere ægteskab.

Politisk karriere 
Carsten Kissmeyer blev medlem af Ikast Byråd i 1994, og var frem til 2002 formand for kommunens Børne- og Kulturudvalg. 

I 2002-2007 var han borgmester i Ikast Kommune. Efter sammenlægning med Brande Kommune og Nørre Snede Kommune fortsatte han som storkommunen Ikast-Brandes første borgmester 2007-2017.

Ved kommunalvalget i 2013 fik Carsten Kissmeyer 3027 personlige stemmer. 

Han valgte i 2017 at stoppe som borgmester, for at gå efter posten som regionsrådsformand i Region Midtjylland.

I 2014 blev Carsten Kissmeyer udpeget som næstformand i Kommunekontaktrådet i Midtjylland. 

Carsten Kissmeyer er desuden medlem af bestyrelsen for Brande Højskole, bestyrelsen for Karup Lufthavn, ligesom han besidder andre lignende tillidshverv.

I 2018 blev Kissmeyer afløser for Esben Lunde Larsen i Folketinget.

Referencer

Eksterne henvisninger 
 
 Politisk profil for Carsten Kissmeyer på dr.dk

Borgmestre fra Venstre
Tidligere folketingsmedlemmer fra Venstre
Personer fra Ikast
Økonomer fra Danmark
Tidligere borgmestre fra Danmark
Regionsrådsmedlemmer fra Venstre
Folketingsmedlemmer i 2010'erne
Folketingsmedlemmer i 2020'erne
Smeltevandsslette

En smeltevandsslette er dannet af materiale, der er transporteret med smeltevandet fra isen. Materialet er velsorteret og ensartet og aflejret i kegler – det groveste først. Smeltevandssletten består af sand og grus. Jo længere væk man kommer fra gletsjeren, jo finere. Foran gletsjeren bliver der dannet et netværk af smeltevandsfloder.
 
Smeltevandssletten i Vestjylland og den midtjyske højderyg – hovedstilstandslinjen fra sidste istid, danner det vigtigste landskabelige skel i Danmark.

Se også 
 Hedeslette

Eksterne henvisninger 
 De seneste 150.000 år i Danmark, Geoviden 2, 2005

Glacialmorfologi
Landskabsformer
Kiloton

Kiloton har flere betydninger:

Kiloton= 1.000 ton 
Kiloton= 1.000 ton

Sprængkraft 
Et kiloton betyder sprængkraft svarende til 1000 tons trotyl. Enheden bruges oftest til at beskrive sprængkraften i atomvåben, da konventionelle sprængladninger sjældent er så store at de måles i kiloton.

Som mål for sprængkraft bruger man den mængde energi der udløses når en sprængladning eksploderer. Derfor kan et kiloton også skrives som 4,184×1012 J.

De to bomber, Little Boy og Fat Man, der kastedes over Hiroshima og Nagasaki under 2. verdenskrig var på henholdsvis ca. 15 og ca. 21 kilotons. Den sandsynligvis største menneskeskabte eksplosion var en sovjetisk prøvesprængning af en brintbombe med en sprængkraft op ca. 50 megaton, svarende til 50.000 kilotons eller 50.000.000 tons trotyl.

Se også
 TNT-ækvivalent

Måleenheder
Christian Blangstrup

Johan Christian Blangstrup (29. oktober 1857 i Nykøbing Falster – 30. april 1926 i København) var en dansk forfatter og redaktør, kaptajn og ridder af Dannebrog.

Chr. Blangstrup var søn af justitsråd og stiftslandinspektør Christian Blangstrup og hustru Augusta f. Thaning, blev student i Nykøbing F. 1875, sekondløjtnant 1878, premierløjtnant 1881 og kaptajn 1895. Han tog afsked fra Hæren 1902.

Han var redaktør af Berlingske Tidende 1902-12 og chefredaktør af den første udgave af Salmonsens Konversationsleksikon (1891–1902) samt de første 20 bind af anden udgave (påbegyndt 1915). Blangstrup har blandt andet skrevet den vidt anerkendte Christian VII og Caroline Mathilde (1890 3. oplag) blandt andre historiske studier, fx Struensee og Begivenhederne i Norden i Efteraaret 1788.

Han var gift med Cate f. Thaning, f. 14. september på Sønder Elkær, datter af inspektør Thaning.

Han er begravet på Garnisons Kirkegård, men gravstedet blev nedlagt i 1972.

Kilder

Eksterne henvisninger 
 

 

Chefredaktører fra Danmark
Journalister fra Danmark
Faglitterære forfattere fra Danmark
Riddere af Dannebrog
Officerer fra Danmark
Biografiforfattere fra Danmark
Personer fra Nykøbing Falster
Danskere i 1800-tallet
Danskere i 1900-tallet
Journalister ved Berlingske
Dansksprogede forfattere fra Danmark
Ellen Feiss

Ellen Feiss (født 1987 i USA) blev på rekordtid kendt på internettet og i Mac-kredse, da hun i 2002 medvirkede i en af Apples såkaldte "switch"-reklamefilm. I reklamen havde Ellen lidt rødsprængte øjne og var lidt rødmosset, hvad der førte til rygter om at hun var stofpåvirket.

Feiss' popularitet voksede til et punkt, hvor hun blev inviteret til at være med i både David Lettermans og Jay Lenos tv-programmer, hvilket hun dog takkede nej til i begge tilfælde.

I september 2005 filmdebuterede Feiss i den franske kortfilm Bed and Breakfast. Regissørerne Martin Beilby og Loïc Moreau havde set Feiss i reklamefilmen og tilbød hende rollen.

Ekstern kilde/henvisning 
 ellenfeiss.net  (fanwebsite)

Personer med tilknytning til Apple Inc.
Personer fra USA
Dark Forces

Star Wars: Dark Forces er et computerspil i Star Wars-universet, som blev udgivet 1995. Dark Forces serien er udgivet af LucasArts og er et såkaldt first-person shooter spil. 

I Dark Forces følger man alliancens hemmelige agent Kyle Katarn, som opdager Imperiets hemmelige Dark Trooper Project, som involverer udviklingen af en serie af kraftfulde højteknologiske stormtropper.

Eksterne henvisninger 
 

Computerspil fra 1995
Star Wars
LucasArts-spil
First-person shooter
DOS-spil
Macintosh-spil
PlayStation-spil
Symptom

Et symptom er en kropslig eller psykisk oplevelse, der tolkes som tegn på sygdom. Er fornemmelsen målbar, er der tillige tale om en objektiv iagttagelse. Men symptomer kan være en rent legemlig fornemmelse eller et signal fra kroppen, der af patienten tolkes som tegn på en sygelig eller abnorm tilstand.

I forbindelse med diagnosticering af sygdomme anvendes symptomerne som indikatorer for, hvilken sygdom det drejer sig om. Ofte kræver det flere undersøgelser at se, om symptomerne faktisk er tegn på sygdom.

I overført betydning bruges symptom om synlige/målbare effekter på andre områder: "høj arbejdsløshed er et symptom på en syg økonomi".